
Text rozhodnutia
Súd: Krajský súd Trnava Spisová značka: 14S/42/2011 Identifikačné číslo súdneho spisu: 2011200344 Dátum vydania rozhodnutia: 03. 02. 2012 Meno a priezvisko sudcu, VSÚ: JUDr. Katarína Benczová ECLI: ECLI:SK:KSTT:2012:2011200344.2
Uznesenie Krajský súd v Trnave v právnej veci žalobcu: A. A., bytom Q. XXX/XX, P., prechodne bytom F. C. XX, U., proti žalovanému: Krajské riaditeľstvo Policajného zboru v Trnave, Krajský dopravný inšpektorát, Kollárova ulica 31, 917 02 Trnava, o preskúmanie zákonnosti rozhodnutia žalovaného č.p. KRPZ-TT- KDI3-ODV-57/2011 zo dňa 13.05.2011, t a k t o
r o z h o d o l :
Súd konanie z a s t a v u j e .
Žiaden z účastníkov nemá právo na náhradu trov konania.
o d ô v o d n e n i e :
Žalobca sa žalobou zo dňa 27.05. 2011 domáhal preskúmania rozhodnutia žalovaného Krajského riaditeľstva Policajného zboru v Trnave, Krajský dopravný inšpektorát č.p. KRPZ-TT-KDI3-ODV-57/2011 zo dňa 13.05.2011, ktorým žalovaný správny orgán zamietol odvolanie žalobcu a potvrdil rozhodnutie Okresného dopravného inšpektorátu Okresného riaditeľstva PZ v Senici č.p. ORPZ-SE-ODI2- P-111/2011 zo dňa 04.04.2011, ako prvostupňového orgánu, ktorým uložil žalobcovi pokutu vo výške 500,- Eur a zákaz činnosti viesť motorové vozidlo na dobu 24 mesiacov.
Vzhľadom na to, že podľa § 8 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len zákon o súdnych poplatkoch) je súdny poplatok za návrh splatný vznikom poplatkovej povinnosti a tá žalobcovi vznikla podaním žaloby, pričom žalobca svoju poplatkovú povinnosť nesplnil, určil mu súd výzvou č. k. 14S/42/2011-6 zo dňa 26. 08. 2011 lehotu 10 dní na zaplatenie súdneho poplatku za žalobu podľa položky 10 písm. a) sadzobníka súdnych poplatkov vo výške 66,- €. Z doručenky je zrejmé, že výzva bola žalobcovi doručená dňa 22.11.2011, pričom žalobca bol výslovne upozornený na to, že ak nebude súdny poplatok v určenej dobe zaplatený, súd konanie zastaví. Učtáreň tunajšieho súdu oznámila, že ku dňu 03.02. 2012, teda po uplynutí 10 dňovej lehoty, predpísaný súdny poplatok uhradený nebol.
Podľa § 10 ods. 1 zákona č. 71/1992 Zb. o súdnych poplatkoch, ak nebol zaplatený poplatok splatný podaním návrhu na začatie konania, odvolania alebo dovolania, súd vyzve poplatníka, aby poplatok zaplatil v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
V danom prípade boli dodržané všetky podmienky vyššie citovaného zákonného ustanovenia, teda žalobca bol riadne vyzvaný na úhradu poplatku a o následkoch nezaplatenia poplatku bol poučený. Napriek tomu však súdny poplatok neuhradil, preto súd postupoval podľa §10 ods. 1 zákona č. 71/1992 Zb. o súdnych poplatkoch a konanie zastavil.
O náhrade trov konania súd rozhodol podľa § 250l ods. 1,2 O.s.p. v spojení s § 250h ods. 2 O.s.p. a § 146 ods. 1 písm. c) O.s.p. tak, že žiaden z účastníkov nemá právo na náhradu trov konania.
Toto rozhodnutie senát Krajského súdu v Trnave prijal pomerom hlasov 3:0 (§3ods.9 zák.č. 757/2004 Z.z. v znení zákona č. 33/2011 Z.z.).
Poučenie:
Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave.
V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

